Tembras
Tembras – instrumentų, balsų ar bet kokių kitų garso šaltinių skambesio savitumas. Tembro pobūdis priklauso nuo virštonių kombinacijos, sukuriamos skirtingomis fizikinėmis savybėmis pasižyminčios materijos vibracijos metu. Pastaroji garso savybė leidžia klausytojui skirti, viename tono aukštume skambančius, klarnetą nuo fleitos, altą nuo tenoro ar netgi Stradivarijaus smuiką nuo Guarneri smuiko. Muzikos terminologijoje tembras nusako muzikinio garso skambesio pobūdį arba atspalvį. Jis padeda klausytojui atskirti skirtingos kilmės garsus, pvz.: balsą nuo muzikos instrumentų. Fizikiniai garso duomenys, keičiantys tembro supratimą, yra spektras ir dažnio kreivė. Tembras psichoakustikoje taip pat žinomas kaip garso kokybė arba garso spalva. Paprastai kalbant, tembras yra tai, dėl ko žmonės skiria saksofoną nuo trimito džiazo grupėje, net jeigu abu instrumentai groja tas pačias natas tame pačiame aukštyje ir amplitudėje. Tembras dar vadinamas „antraeiliu skyriumi“ arba „daugiamate psichoakustikų antraeile klase“, nes jis apibūdina daug tarpusavyje nesusijusių garso aspektų.